Kamu bisa jelasin ke aku soal Kempen Afrika Timur (Perang Dunia II) dalam bahasa melayu?

Kempen Afrika Timur (juga dikenali sebagai Kempen Habsyah) telah diperjuangkan di Afrika Timur semasa Perang Dunia Kedua oleh Pihak Bersekutu, terutamanya dari Empayar British, menentang Itali dan koloni Afrika Timur Italinya, antara Jun 1940 dan November 1941. Markas Timur Tengah British bersama pasukan tentera dari United Kingdom, Afrika Selatan, India British, Protektorat Uganda, Kenya, Somaliland, Afrika Barat, Rhodesia Utara dan Selatan, Sudan dan Nyasaland terlibat dalam kempen tersebut. Ia disertai oleh  Sekutu dari Congo Belgium, Arbegnoch Imperial Habsyah (tentera pemberontak) dan sebuah unit kecil Perancis Bebas.

Afrika Timur Itali dipertahankan oleh  (Markas Angkatan Tentera Afrika Timur Itali), bersama unit-unit dari  (Tenterq Darat Diraja),  (Tentera Udara Diraja) dan  (Tentera Laut Diraja). Bala tentera Itali merangkumi kira-kira 250,000 askar dari  (Kor Pasukan Kolonial Diraja), dipimpin oleh pegawai Itali dan NCO.  Dengan Britain menguasai Terusan Suez, tentera Itali terputus dari bekalan dan bala bantuan setelah permusuhan bermula.

Pada 13 Jun 1940 satu serangan udara Itali berlaku di pangkalan RAF di Wajir, Kenya dan perang udara berterusan sehingga tentera Itali dipaksa berundur dari Kenya dan Sudan, melalui Somaliland, Eritrea dan Habsyah pada tahun 1940 dan awal 1941. Saki baki tentera Itali di rantau itu menyerah kalah selepas Pertempuran Gondar pada November 1941, kecuali bagi kumpulan kecil yang memperjuangkan perang gerila di Habsyah terhadap pihak British sehingga Peletakan Senjata Cassibile pada September 1943, yang menamatkan perang antara Itali dan pihak Sekutu. Kempen Afrika Timur adalah kemenangan strategik pertama bagi pihak Sekutu dalam peperangan ini; beberapa pasukan tentera Itali melarikan diri dari rantau itu untuk digunakan dalam kempen lain dan kekalahan Itali telah banyak mengurangkan saluran bekalan melalui Laut Merah ke Mesir. Sebahagian besar tentera Komanwel di pindahkan ke Afrika Utara untuk terlibat dalam Kempen Gurun Barat.